paragraph_text: Prvenstvo Dalmacije je predstavljalo četvrti rang nogometnog prvenstva Jugoslavije u sezoni 1951. <br> U sezoni 1951. došlo je do reorganizacije natjecanja u nogometnom prvenstvu Dalmacije, kojeg je organizirao Oblasni odbor Nogometnog saveza Hrvatske za Dalmaciju. Sudjelovala su 34 kluba, a bili su raspoređeni u sedam grupa. Pravo sudjelovanja u finalnom natjecanju stjecali su prvaci prve, druge i sedme grupe. Drugoplasirani iz prve i druge grupe igrali su međusobno dvije kvalifikacijske utakmice. Natjecanje u tih sedam grupa počelo je 25. ožujka 1951. a završilo je 27. svibnja 1951. godine